**Revisjonskrav for tilskudd til friluftslivsaktivitet**

Ved rapportering på tilskudd over 400 000,- krever Miljødirektoratet at søker leverer en bekreftelse av regnskapet fra Revisor. Revisor skal ved bekreftelse av regnskap har gjennomført avtalte kontroller i henhold til gjeldende ISRS 4400, samt skal deres rapport skal inneholde resultatet av kontrollene.

I forbindelse med revisjonen anbefaler vi at følgende dokumentasjon oversendes revisor fra tilskuddsmottaker før revisor starter sitt arbeid:

* Brev med informasjon om kontrollhandlinger ved prosjektavslutning
* Tilskuddsbrev med alle vedlegg
* Søknad med alle vedlegg
* Prosjektregnskap

Følgende kontrollhandlinger skal revisjonen gjennomføre før de skriver sin rapport, rapporten skal inneholde resultat av disse kontrollene:

* Prosjektkostnadene er relatert til prosjektet slik det framgår i søknad
* Regnskapsoversikten er kontrollert mot aktuelt prosjektregnskap
* Utgiftene er dokumentert via regnskapsbilag
* Rapporterte prosjektkostnader er påløpt innenfor tilskuddsperioden
* Grunnlaget for personalkostnader er kontrollert
* Lønnsutgiftene i prosjektregnskapet stemmer med opplysninger i lønnssystemet
* Dersom prosjektet har fått støtte fra andre aktører enn Miljødirektoratet, så skal det dokumenteres fra hvem, hvilken ordning og beløp